કોંગ્રેસના રાષ્ટ્રીય ઉપાધ્યક્ષ રાહુલ ગાંધી ગુજરાત વિધાનસભાના ચૂંટણી પ્રચાર માટે આજે એક દિવસની ગુજરાતની મુલાકાતે છે. ત્યારે રાહુલ ગાંધીએ તેમના આ ચૂંટણી પ્રચારની શરૂઆત સોમનાથ મંદિરમાં દર્શન કરીને કરી હતી. બપોરે રાહુલ ગાંધી સોમનાથ મંદિર પહોંચ્યા હતા. જ્યાં તેમણે જળાભિષેક કરી શિવજીની પૂજા કરી હતી. આ પ્રસંગે રાહુલ ગાંધી સાથે ગુજરાત કોંગ્રેસના પ્રભારી અશોક ગેહલોત સમતે કોંગ્રેસના વરિષ્ઠ નેતાઓ હાજર હતા. ઉલ્લેખનીય છે કે આજની સભામાં રાહુલ ગાંધી ચાર જગ્યાએ જનસભાઓ કરશે અને સોમનાથ થી અમરેલી સુધીનો વિસ્તાર કવર કરી ત્યાં ચૂંટણી પ્રચાર કરશે.